Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA president ei näe võimalust
Iisraeli-Palestiina konflikti lahendamiseks tuleval aastal.
EL uued märgistusjuhised Läänekalda asunduste toodetele
ühendasid Iisraeli juhtide read neid ühiselt hukka mõistma.
Prantsusmaa teatas lennukikandja saatmisest regiooni,
et toetada võitlust ISISe vastu Iraagis ja Süürias.
Enne peaminister Netanyahu visiiti USAsse järgmisel pühapäeval
ütlesid Washingtoni allikad, et USA president Obama
ei näe tuleval aastal eduvõimalust
Iisraeli-Palestiina konflikti lahendamiseks,
kuid lubas arutada Netanyahuga usaldust ehitavaid meetmeid,
mida pooled saaksid kasutada pingete leevendamiseks
ja et kahe riigi lahendus tulevikus teoks saaks.
EL uued märgistusjuhised Läänekalda asunduste toodetele
ühendasid Iisraeli juhtide read neid ühiselt hukka mõistma.
Iisraeli opositsioonijuhi Herzogi sõnul on toodete märgistamine autasu,
mille Euroopa annab terrorisimile
ja see ei aita lahendada Iisraeli-Palestiina konflikti.
Ta lisas, et see on kahjulik tuhandeile palestiinlastele,
kes töötavad Läänekaldal asuvates juudi tehastes.
Herzogi sõnul on toodete märgistamine
vägivaldne ekstremistide akt, kes tahavad olukorda halvendada
ja EL langeb nende seatud lõksu.
Knesseti liige Miki Zohar Likudist algatas "silt sildi vastu" eelnõu,
mis kutsub märgistama
Iisraeli boikoteerima õhutavate maade toodangut.
Eelnõu järgi märgistatakse Iisraeli tooteid boikoteerivate maade toodang
eraldi sildiga, et neid riike diskrimineerida.
Zohar tegi ettepaneku, et importijailt ja hulgimüüjailt nõutaks
toodetele trükimärgi või kleepsildi panemist.
Eelnõu järgi ootab importijat, kes turustab boikoteeriva riigi kaupa
vastuolus uue seadusega seda märgistamata
6-kuuline vabadusekaotus või 3400 eurone rahatrahv.
Zohar rõhutas: "Kui EL soovitab oma liikmesriikidel märgistada
Iisraeli asunduste tooteid, peaks juudiriik sama tegema
ja selgelt märgistama tooted, mis tulevad boikoteerivatest riikidest.
Zohari sõnul saab Iisraeli tarbija nii valida,
kas tahab osta boikoteeriva riigi toodet või boikoteerib seda vastu.
Gazas on ässitamine jõudnud uuele tasandile.
Gaza linnas esitles riidepoeomanik, kes keeldus kaamerasse rääkimast,
hiljuti riideid mannekeenidel,
kes on varustatud maskide ja nugadega.
Nugadega mannekeenid
viitavad viimatisele vägivallalainele Iisraelis ja Läänekaldal,
kus palestiinlased on rünnanud Iisraeli elanikke ja sõdureid nugadega.
Poodi külastanud Palestiina noorukite sõnul
tõmbas neid sinna solidaarsustunne praeguse intifada ehk ülestõusuga.
Tahan riideid osta.
See pood tõmbas Läänekalda intifada sümbolitega.
Noa, maski ja rätikuga
näitab see toetust meie rahvale Läänekaldal.
Need meelitavad inimesi.
See on tore ja unikaalne.
Praeguse vägivallalaine taga on tihti olnud kirjalik või visuaalne ässitamine,
mis liigub ringi palestiinlaste suhtlusmedias.
Antud pood on kuulsust kogunud tänu Facebooki lehele,
kus mannekeenide pildid väljas on.
Nägin reklaami Facebookis ja tahtsin poest läbi astuda,
kuna nuga, mask ja rätik on al-Aqsa intifada sümbolid.
Tahan siit poest osta. Mulle meeldib see mõte,
kuna see toetab meie rahvast Jeruusalemmas ja Läänekaldal.
Poe nimi on Hitler 2, mis samuti Palestiina noorukeid tõmbab.
Poe nimi on Hitler ja ta meeldib mulle, sest oli kõige juudivastasem isik.
Nad on meile halba teinud. Nad võtsid meie õigused siin maal
ega jätnud meile midagi.
Meil on parem praegu minna ja surra. Oleme nagu elavad surnud.
Mulle meeldivad riided ja nimi. Fantastiline!
Iraanis avaldasid tuhanded tudengid Teheranis meelt,
tähistades USA saatkonna vallutamist 1979. a.
Endise USA saatkonna ees kogunenud protestijad
nimetasid seda Iraani juhtide järgi spionaažipesaks,
põletasd USA, Briti, Iisraeli ja Saudi Araabia lippe
ning hõikusid USA-vastaseid hüüdlauseid.
Iraani parlamendiliikme sõnul
ei tahetud miitinguga USA rahvast solvata,
vaid kritiseerida selle nn arrogantset poliitikat.
Rahvas ei taha ameeriklasi solvata. Isegi mitte Ameerika riiki.
Sihikul on nende kasutatav poliitika,
nende arrogantsus, totalitaarne meelelaad.
Seal on ka õigete seisukohtadega isikuid.
Kui rahvas ütleb 'Surm Ameerikale', pole see ameeriklaste solvamiseks.
Peame Ameerikat oma vaenlaseks, islami ja Iraani rahva vaenlaseks.
Ja oma kalli juhi sõnade järgi
võitleme me arrogantsusega seni, kuni elame.
36 aasta eest võtsid
Iraani revolutsiooni toetanud mässulised tudengid
USA saatkonnas tormijooksuga pantvangi kümneid inimesi
ning hoidsid USA diplomaate ja kodanikke vangis 444 päeva.
Diplomaatiline kriis algas,
kui kukutatud Iraani šahh viibis USAs vähiravil,
ja Iraani uus režiim nõudis tema kohtu ette toomist
tema väidetavate kuritegude eest.
NATO peasekretäri Jens Stoltenbergi sõnul
on NATO valmis oma liitlasi kaitsma,
kuid peaks adapteeruma ka muutuva maailmaga.
NATO korraldas 10 viimase aasta suurima sõjalise õppuse.
Enne seda tegid 9 Balti, Kesk- ja Ida-Euroopa riiki ühisavalduse,
kus avaldati muret Venemaa jätkuva agressiooni suhtes
ja toetati NATO järjepidevat sõjalist kohalolu regioonis.
Venemaa on kasvatanud oma sõjalist kohalolu
Baltimaadest Süüriani.
Viie nädala eest alustati Süürias Assadi toetavaid õhurünnakuid.
Selle aja vältel olevat Venemaa rikkunud NATO liikme Türgi õhuruumi,
mis on tekitanud muret kokkupõrgete suhtes.
NATO peab suutma oma liitlasi kaitsta. Suudame seda,
kuid peame nägema ka seda, et maailm muutub.
Seepärast peab NATO kohanema.
Tegeleme hetkel "pika perspektiivi kohanemise" väljakutsega.
NATO on kasvatanud oma kohalolu alliansi idaosades.
Oleme näiteks rajanud sinna väiksemaid peakortereid
e NATO vägede integratsiooniüksusi, kel on võtmeroll,
kuna nad on lüliks rahvusvägede ja NATO vägede vahel.
Prantsusmaa teatas lennukikandja regiooni saatmisest,
et toetada USA juhitud koalitsiooni võitlust
ISISe vastu Iraagis ja Süürias.
Sõjalaeva saadavad tavaliselt
allveelaevad ja teised lahingualused.
Prantsusmaa toetab jõupingutusi poliitilise muutuse toomiseks Süürias,
kuid Süüria president Assad ei tohi riigi tulevikus osaleda.
Prantsuse avaldus oli selge sõnum Assadi toetavale Venemaale.
Aitäh vaatamast! Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri